b'\n_START_ARTICLE_\nEffektiv temperatur (stjerne)\n_START_PARAGRAPH_\nEn stjernes effektive temperatur er gennemsnitstemperaturen i den dybde, vi kan se ned til gennem stjernens atmosf\xc3\xa6re._NEWLINE_Umiddelbart lyder dette meget enkelt, men fasts\xc3\xa6ttelsen af stjernens effektive temperatur kompliceres meget af, at en stjerne (fx Solen) ikke har en fast overflade og af, at dens atmosf\xc3\xa6res gennemsigtighed er afh\xc3\xa6ngig af lysets b\xc3\xb8lgel\xc3\xa6ngde._NEWLINE_Ideelt skulle man m\xc3\xa5le stjernens energiudsendelse, den s\xc3\xa5kaldte flux, indenfor et meget stort antal b\xc3\xb8lgel\xc3\xa6ngde-intervaller, men i praksis er dette kun muligt for Solen og nogle f\xc3\xa5 af de allerklareste stjerner._NEWLINE_Af denne \xc3\xa5rsag bestemmes en stjernes effektive temperatur i praksis ved, at man m\xc3\xa5ler fluxen for et mindre antal b\xc3\xb8lgel\xc3\xa6ngder, hvorefter man finder den bedste overensstemmelse mellem m\xc3\xa5lingerne og sortlegemestr\xc3\xa5ling beregnet ved hj\xc3\xa6lp af Wiens forskydningslov._NEWLINE_Eftersom ingen stjerne er et perfekt sortlegeme (pga. spektrets absorptionslinjer), er den effektive temperatur for flertallet af stjernerne fastsat med en mindre usikkerhed, som imidlertid ikke har praktisk betydning.'